ვარჯანაული (ქობულეთის მუნიციპალიტეტი)
ვარჯანაული — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, ჭახათის თემში (სოფლები: დიდვაკე, ვარჯანაული, კეჭიეთი, კობალაური, ოხტომი, ტყემაკარავი, ჭახათი, ხინოწმინდა). მდებარეობს მდინარე კინტრიშის ნაპირებზე, ზღვის დონიდან 240 მ., ქობულეთიდან 20 კმ., ჭახათიდან 4 კმ. საბჭოთა პერიოდში განვითარებული იყო მეჩაიეობა. 2014 წლის აღწერის მონაცემებით სოფელში ცხოვრობს 7 კაცი. სოფელში შემორჩენილია შუა საუკუნეების თაღოვანი ხიდი, რომელიც მოსახლეობაში „თამარის ხიდის“ სახელითაა ცნობილი.